**Ministru kabineta noteikumu projekta „****Grozījumi Ministru kabineta 2013.gada 10.septembra noteikumos Nr.768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 20.oktobra sēdes protokola Nr.55 19.§ „Protokollēmuma projekts "Par Valsts kontroles revīzijas lietā Nr.5.1-2-17/2012 konstatēto problēmu novēršanu”" 1.punkts. |
| 2. | Pašreizējā situācija un problēmas | Patlaban ir spēkā Ministru kabineta 2013.gada 10.septembra noteikumi Nr.768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība” (turpmāk – noteikumi Nr.768).Noteikumos ir noteikta prasība, ka būvēm un telpu grupām, kurās atrodas veterinārmedicīniskās prakses iestādes ir jābūt nodotām ekspluatācijā, kā arī lietošanas veidam atbilstošam tās veicamajai darbībai. Iestādes, kurām dokumentācija netiks sakārtota līdz 2016.gada 31.decembrim, tiks izslēgtas no Pārtikas un veterinārā dienesta uzraudzības objektu reģistra.Valstī nav vienota informācijas sistēma, kurā būtu pieejama informācija par ēku nodošanu ekspluatācijā, kā arī ne visām būvvaldēm ir pieejama minētā informācija. Pārtikas un veterinārais dienests (turpmāk – dienests), sazinoties ar pašvaldībām, nav varējis iegūt informāciju par būvju nodošanu ekspluatācijā par 64 būvēm, kurās atrodas veterinārmedicīniskās prakses iestādes. Dienestam saziņa ar pašvaldībām ir liels slogs, jo daudzos gadījumos pašvaldības neatbild vai atbilde tiek saņemta pēc Administratīvā procesa likumā noteiktā termiņa. Ir nepieciešams datus par būvju nodošanu ekspluatācijā iegūt viegli pieejamā veidā. Esam ieguvuši informāciju, ka Valsts zemes dienests gada laikā plāno būves vai telpu grupas pieņemšanas ekspluatācijā akta reģistrācijas informāciju ievietot Nekustamā īpašuma valsts kadastra informācijas sistēmā, tādēļ ir nepieciešams veikt grozījumus noteikumos, paredzot, ka informāciju par būvju nodošanu ekspluatācijā dienests pārbaudīs tikai tad, kad Valsts zemes dienests būs pilnveidojis Nekustamā īpašuma valsts kadastra informācijas sistēmu. Tāpat veterinārmedicīniskās prakses iestādes darbojas būvēs vai telpu grupās, kuru īpašnieki vairumā gadījumu ir personas, kas nav veterinārās uzraudzības objekti. Būvju vai telpu grupu īpašnieku, kas nav veterinārmedicīniskās prakses iestādes īpašnieki, kontaktinformācijas dati dienestam nav pieejami, kā arī dienestam nav iespēju ietekmēt šo personu rīcību būves vai telpu grupas sakārtošanā atbilstoši būvniecību reglamentējošajiem normatīvajiem aktiem, tādēļ ir nepieciešams pagarināt termiņu neatbilstību sakārtošanai, lai veterinārmedicīnisko prakses iestāžu īpašniekiem būtu papildus laiks vienošanās panākšanai ar būvju vai telpu grupu īpašniekiem.Ņemot vērā, ka 2015.gada 1.jūlijā stājās spēkā jauni nosacījumi par publiskajām ēkām (Ministru kabineta 2015.gada 30.jūnija noteikumi Nr.331 “Noteikumi par Latvijas būvnormatīvu LBN 208-15 "Publiskas būves"), pārreģistrējot telpu grupas lietošanas veida atbilstību veicamajai darbībai, vienlaicīgi tiek pārbaudīta arī vides pieejamība. Vides pieejamības nodrošināšanai daudzām veterinārmedicīniskās prakses iestādēm ir nepieciešams veikt pārbūvi, kur projekta izstrādei, saskaņošanai un pārbūvei ir nepieciešami trīs līdz pieci gadi. Tādēļ ir nepieciešams pagarināt noteikumos Nr.768 noslēguma jautājumu 39.2 punktā noteikto datu aktualizācijas termiņu par pieciem gadiem.Noteikumu projekta mērķis ir sakārtot dienesta rīcību veterinārmedicīnisko prakses iestāžu uzraudzībā un kontrolē atbilstoši Ministru kabineta 2015.gada 20.oktobra sēdē nolemtajam (protokola Nr.45 19.§ 1.punkts) un jaunākajām izmaiņām būvniecības jomu regulējošajos normatīvajos aktos, kā arī plānotajām izmaiņām Valsts zemes dienesta informāciju sistēmās. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz ambulatorajām un stacionārajām veterinārmedicīniskās prakses iestādēm. Patlaban ir reģistrēta 131 ambulatorā veterinārmedicīniskās prakses iestāde un 50 stacionārās veterinārmedicīniskās prakses iestādes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

 *Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē.Noteikumu projekts saskaņots ar biedrībām „Lauksaimnieku organizāciju sadarbības padome un “Zemnieku Saeima”. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav*.* |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

28.07.2016. 11:40

680

B.Karkliņa

67027638, Baiba.Karklina@zm.gov.lv